TalTechNLP/EstQA huggingface dataset:
Loomaaed

1828. aastal avatud Londoni loomaaed nimetas ennast esialgu sõnaga menagerie, mis tähendab loomaaia-rändtsirkust või loomade kogumikku, või kasutas mõistet zoological garden 'zooloogiaaed', mis on lühend nimest "Gardens and Menagerie of the Zoological Society of London". Lühendit zoo kasutati Suurbritannias esmakordselt trükis 1847. aasta paiku Cliftoni loomaaia kohta. Samas läks veel 20 aastat enne, kui see sõna sai tänu muusikaliartisti Alfred Vance'i esitatud laulule "Walking in the Zoo on Sunday" ("Jalutades pühapäeval loomaaias") tuntuks. Mõistet zoological park kasutati suuremate rajatiste kohta Washingtonis ja Bronxis New Yorgis, mis avati vastavalt 1891. ja 1899. aastal.20. sajandi lõpus mõeldi loomaaia kohta välja uued mõisted – conservation park ('looduskaitsepark') ja biopark. Uue nime kasutuselevõtmine oli strateegia, mida kasutasid mõned loomaaiaprofessionaalid, et distantseerida oma asutused stereotüüpsest ja tänapäeval palju kritiseeritavast 19. sajandi loomaaiakontseptsioonist. Mõistet biopark hakkas kasutama Washingtonis asuv riiklik loomaaed 1980. aastate lõpus. 1993. aastal võttis New Yorgi Zooloogiaselts oma uueks nimeks Wildlife Conservation Society ('eluslooduse kaitse selts') ja hakkas kasutama oma hallatavate loomaaedade kohta mõistet wildlife conservation parks ('eluslooduse kaitsepargid').

Küsimus: Milline laulja muutis populaarseks sõna "zoo"?
Vastus: Alfred Vance'i / muusikaliartisti Alfred Vance'i

Küsimus: Miks hakati loomaaia kohta 20. sajandi lõpul uusi mõisteid juurutama?
Vastus: et distantseerida oma asutused stereotüüpsest ja tänapäeval palju kritiseeritavast 19. sajandi loomaaiakontseptsioonist

Küsimus: Millist ingliskeelset mõistet hakkas 1990ndatel oma loomaaedade kohta kasutama New Yorgi Zooloogiaselts?
Vastus: wildlife conservation parks

Küsimus: Kuidas võiks tõlkida "conservation park" eesti keelde?
Vastus: looduskaitsepark / 'looduskaitsepark'

Küsimus: Millise mõiste all tunti alguses Londoni loomaaeda?
Vastus: menagerie
Loomaaed

Hiina keisrinnal Tankil oli 2. sajandil eKr "hirvemaja" ning kuningas Wen Wang pidas 1500 aakri suurust loomaaeda, mida kutsuti Ling-Yu ehk 'Tarkuse Aed'. Tuntud loomade kogujad olid ka kuningas Saalomon, Kuningad Semiramis ja Assurbanipal, Assüüria valitsejad ning Babüloni valitseja Nebukadnetsar II. Neljandal sajandil eKr eksisteerisid loomaaiad juba enamikus Kreeka linnades; Aleksander Suur oli saatnud sõjaretkedel leitud loomi Kreekasse. Rooma imperaatorid pidasid loomade erakollektsioone uuringute või areenide jaoks. 19. sajandi ajaloolane William Edward Hartpole Lecky on kirjutanud Rooma mängudest, mida peeti esimest korda aastal 366 eKr.

Küsimus: Mis eesmärgil kollektsioneerisid loomi Rooma imperaatorid?
Vastus: uuringute või areenide jaoks

Küsimus: Mis ühendab Saalomoni, Nebukadnetsar II ja Assurbanipali?
Vastus: Tuntud loomade kogujad / loomade kogujad

Küsimus: Kui suurel territooriumil asus Wen Wangi loomaaed?
Vastus: 1500 aakri

Küsimus: Kuidas kutsuti keisrinna Tanki loomaaeda?
Vastus: hirvemaja / "hirvemaja"

Küsimus: Milline väejuht saatis võõrsilt leitud loomi kodumaale Kreekasse?
Vastus: Aleksander Suur
Loomaaed

Inglismaa kuningas Henry I hoidis loomakollektsiooni oma palees Woodstockis. Oletatavalt leidus seal ka lõvisid, leoparde ja kaameleid. Keskaja Inglismaa kõige suurem kollektsioon oli Londonis Toweris. Selle asutas 1204. aastal kuningas John I. Henry III sai 1235. aastal Saksa-Rooma keisri Friedrich II käest pulmakingiks kolm leopardi. 1264. aastal viidi loomad Toweri läänepoolse peasissekäigu juures asuvasse Bulwarki, mis sai uueks nimeks Lion Tower ('lõvitorn'). See avati avalikkusele Elizabeth I valitsusajal 16. sajandil. 18. sajandi ajal oli külastamise hind kolm ja pool penni või siis lõvisöödaks toodud koer või kass. Kui avati Londoni loomaaed, asustati loomad sinna ümber.

Küsimus: Milline oli 18. sajandil Lion Toweri loomaaia sissepääsu hind, alternatiivina rahalisele tasule?
Vastus: lõvisöödaks toodud koer või kass

Küsimus: Kes asutas Londonis Toweris asunud loomaaia?
Vastus: kuningas John I / John I

Küsimus: Mida kinkis Saksa-Rooma keiser pulmade puhul Henri III-le?
Vastus: kolm leopardi

Küsimus: Kuhu koliti Lion Toweris asunud loomaaia loomad hiljem?
Vastus: Londoni loomaaed

Küsimus: Kes valitses Inglismaal, kui Lion Toweri loomaaed avati avalikkusele?
Vastus: Elizabeth I
Loomaaed

1775. aastal avati loomaaed Madridis ning 1795. aastal loomaaed Jardin des Plantes Pariisis, mille asutas Jacques-Henri Bernardin de Saint-Pierre. Loomad toodi sinna Versailles' kuninglikust rändtsirkusest ning loomaaed asutati peamiselt teaduslike uuringute ja hariduse jaoks. Esimene loomaaed Venemaal rajati Kaasanisse, selle asutas 1806. aastal Kaasani ülikooli professor Karl Fuchs. Londoni Zooloogiaselts, millele oli 1826. aastal aluse pannud Stamford Raffles, rajas 1828. aastal Regenti parki Londoni loomaaia, võttes endale sealjuures eeskujuks Pariisi loomaaia. See avati tavakülastajatele 1847. aastal. Esimene loomaaed Austraalias oli Melbourne'i loomaaed, mis avati 1860. aastal. Samal aastal avati ka Central Parki loomaaed New Yorgis, mis oli esimene avalik loomaaed Ameerika Ühendriikides. 1859. aastal asutas ka Philadelphia Zooloogiaselts loomaaia, aga selle avamine lükkus Ameerika Ühendriikide kodusõja tõttu edasi 1874. aastale.

Küsimus: Mis põhjustas Philadelphia loomaaia avamise 15-aastase hilinemise?
Vastus: Ameerika Ühendriikide kodusõja

Küsimus: Millise loomaaia eeskuju järgides asutas Raffles Londoni loomaaia?
Vastus: Pariisi loomaaia

Küsimus: Mis oli Pariisi Jardin des Plantes loomaaia põhiline eesmärk?
Vastus: teaduslike uuringute ja hariduse jaoks / teaduslike uuringute ja hariduse

Küsimus: Kust sai Jardine des Plantes oma loomad?
Vastus: Versailles' kuninglikust rändtsirkusest / kuninglikust rändtsirkusest / rändtsirkusest

Küsimus: Mis aastal sai USA esimese avaliku loomaaia?
Vastus: 1860. aastal / 1860.
Loomaaed

Kui ökoloogia tõusis 1970. aastatel avalikkuse huviorbiiti, hakkasid mõned loomaaiad kaaluma võimalust võtta looduskaitse oma keskseks rolliks. Seda diskussiooni juhtisid Gerald Durrell Jersey loomaaiast, George Rabb Brookfieldi loomaaiast ja William Conway Bronxi loomaaiast. Sealt alates said loomaaia professionaalid üha rohkem teadlikuks vajadusest osaleda looduskaitseprogrammides ning peagi teatas American Zoo Association, et looduskaitse on nende prioriteet. Et rõhutada looduskaitseprobleeme, loobusid paljud suuremad loomaaiad loomatrikkide näitamisest. Näiteks lõpetas Detroiti loomaaed 1969. aastal oma elevandietenduse ja 1983. aastal šimpanside etenduse näitamise, tunnistades ühtlasi, et treenijad oli tõenäoliselt loomi väärkohelnud, et neid soovitud moel tegutsema saada.

Küsimus: Milliste loomade trikkide näitamise lõpetas Detroiti loomaaed esimesena?
Vastus: elevandietenduse

Küsimus: Milline loomaaedade liit nimetas looduskaitse oma peamiseks eesmärgiks?
Vastus: American Zoo Association

Küsimus: Kus töötas George Rabb?
Vastus: Brookfieldi loomaaiast

Küsimus: Millal hakkas avalikkus tähtsustama looduskaitset?
Vastus: 1970. aastatel

Küsimus: Miks lõpetati paljudes loomaaedades loomade etendused?
Vastus: Et rõhutada looduskaitseprobleeme / rõhutada looduskaitseprobleeme
Loomaaed

Septembris 1906 sai New Yorgi Bronxi loomaaia juhataja William Hornaday kokkuleppel New Yorgi Zooloogiaseltsi esimehega oma loomaaeda Kongo pügmee Ota Benga, kes pandi esialgu ühte puuri šimpansidega, hiljem orangutan Dohongi ja papagoiga. Väljapanek pidi illustreerima "puuduvat lüli" orangutani ja valge inimese vahel. See vallandas protesti linna vaimulikelt, kuid külastajad olevat tungelnud lausa parvedena, et seda näha.Inimesi näidati puurides ka 1931. aasta Pariisi koloniaalnäituse ajal ja isegi veel 1958. aastal "Kongo küla" väljapaneku hulgas Expo 58 ajal Brüsselis.

Küsimus: Kes olid inimese Bronxi loomaaias näitamise vastu?
Vastus: vaimulikelt / linna vaimulikelt

Küsimus: Mis riigist oli Ota Benga pärit?
Vastus: Kongo

Küsimus: Mis aastal hakati Bronxi loomaaias inimest näitama?
Vastus: 1906

Küsimus: Mis näitusel näidati Brüsselis inimest puuris?
Vastus: Expo 58

Küsimus: Millise linnuga Ota Benga puuri jagas?
Vastus: papagoiga
Loomaaed

Osa loomaaedu kasutab puuride asemel avaramaid väliaedu, piirates loomade liikumist kraavide ja taradega. Safariparkides on külastajail võimalik sõita autoga läbi aedade, kus loomi hoitakse, nõnda saavad nad loomi lähedalt jälgida. Vanim seda liiki loomaaed on Whipsnade Park Inglismaal Bedfordshire'is, mille Londoni Zooloogiaselts avas 1931. aastal. Selle territoorium on 2,4 km² (600 aakrit). USA-s San Diego lähedal San Pasquali orus on San Diego Zooloogiaselts 1970. aastate algusest arendanud San Diego Safariparki, mis võtab enda alla 7 km² territooriumi. Põhja-Carolina osariigivalitsus toetab kahte loomaparki, üks neist on 8,1-ruutkilomeetrine Põhja-Carolina loomaaed Asheboros. Melbourne'is Austraalias asuva 2-ruutkilomeetrise Werribee vabaalaloomaaia väljapanekusse kuuluvad savanniloomad.

Küsimus: Keda näeb Werribee loomaaias?
Vastus: savanniloomad

Küsimus: Mida kasutavad mõned loomaaiad loomade liikumise takistamiseks puuride asemel?
Vastus: kraavide ja taradega

Küsimus: Millal avati vanim safaripark?
Vastus: 1931. aastal / 1931.

Küsimus: Kui palju on 600 aakrit ruutkilomeetrites?
Vastus: 2,4 km² / 2,4

Küsimus: Kus asub San Diego safaripark?
Vastus: USA-s San Diego lähedal San Pasquali orus / San Diego lähedal San Pasquali orus / San Pasquali orus
Loomaaed

Teeäärseid loomaaedu kohtab kõikjal Põhja-Ameerikas, eriti kõrvalisemates paikades. Need on väikesed loomaaiad, mille tegevust seadus ei reguleeri. Sageli on need rajatud eesmärgiga paeluda mõne muu asutuse, näiteks tankla külastajaid. Loomadele võib olla selgeks õpetatud mõni trikk, mida nad esitavad, ning külastajad pääsevad neile lähemale kui suurtes loomaaedades. Kuna selliste loomaaedade tegevus on reguleerimata, on need kurikuulsad loomade hooletusejätmise ja väärkohtlemise juhtumite poolest.

Küsimus: Mille poolest on teeäärsed loomaaiad kurikuulsad?
Vastus: loomade hooletusejätmise ja väärkohtlemise juhtumite poolest / loomade hooletusejätmise ja väärkohtlemise juhtumite / loomade hooletusejätmise ja väärkohtlemise

Küsimus: Miks esineb teeäärsetes loomaaedades väärkohtlemist?
Vastus: Kuna selliste loomaaedade tegevus on reguleerimata / selliste loomaaedade tegevus on reguleerimata

Küsimus: Kui suured on teeäärsed loomaaiad?
Vastus: väikesed

Küsimus: Mis on tihti teeäärsete loomaaedade eesmärk?
Vastus: paeluda mõne muu asutuse, näiteks tankla külastajaid

Küsimus: Millistes Põhja-Ameerika piirkondades teeäärseid loomaaedu eeskätt leiab?
Vastus: kõrvalisemates paikades / kõrvalisemates
Loomaaed

Loomade teemapark kujutab endast kombinatsiooni lõbustuspargist ja loomaaiast ning on loodud eeskätt meelelahutuslikel ja ärieesmärkidel. Mereimetajate pargid nagu Sea World ja Marineland, on delfinaariumid, kus peetakse ka vaalasid, ja kus leidub lisaks meelelahutuslikke atraktsioone. Loomade teemapark pakub rohkem meelelahutust ja lõbustusi kui klassikaline loomaaed, nagu näiteks lavasõusid, mägiraudteed või müütilisi olendeid. Mõned näited sellistest teemaparkidest on Busch Gardens Tampa Bay Tampas Florida osariigis ja Disney's Animal Kingdom Orlandos Florida osariigis USA-s, Flamingo Land North Yorkshire'is Inglismaal ning Six Flags Discovery Kingdom Vallejos California osariigis USA-s.

Küsimus: Mis riigis asub loomade teemapark Flamingo Land?
Vastus: Inglismaal

Küsimus: Millises USA osariigis asub Disney's Animal Kingdom?
Vastus: Florida / Florida osariigis

Küsimus: Milliseid lõbustusi leidub loomade teempargis erinevalt tavalisest loomaaiast?
Vastus: lavasõusid, mägiraudteed või müütilisi olendeid / näiteks lavasõusid, mägiraudteed või müütilisi olendeid / nagu näiteks lavasõusid, mägiraudteed või müütilisi olendeid

Küsimus: Milliste asutuste omadusi kombineerivad loomade teemapargid?
Vastus: lõbustuspargist ja loomaaiast

Küsimus: Milliseid suuri imetajaid näidatakse Sea Worldis ja Marinelandis?
Vastus: vaalasid / Mereimetajate
Loomaaed

Enamik tänapäeval Austraalias, Aasias, Euroopas ja Põhja-Ameerikas asuvaid loomaaedu on väitnud, et nad eksponeerivad metsikuid liike eeskätt selleks, et kaitsta ohustatud liike, samuti teaduslikel ja hariduslikel eesmärkidel ning alles seejärel külastajate meelelahutuseks. Kriitikud on seda väidet samas vaidlustanud. Londoni Zooloogiaselts väidab oma põhikirjas, et tema eesmärk on "edendada zooloogiat ja loomafüsioloogiat ning tutvustada loomariigi uudseid ja põnevaid esindajaid". Ühing peab ülal kahte uurimisinstituuti – Nuffieldi Võrdleva Meditsiini Instituuti ja Wellcome'i Võrdleva Füsioloogia Instituuti. Philadelphia loomaaia Penrose'i uurimislaboratoorium USA-s keskendub võrdleva patoloogia uuringutele. Maailma Loomaaedade ja Akvaariumide Assotsiatsioon (WAZA) töötas oma esimese looduskaitsestrateegia välja 1993. aastal. 2004. aasta novembris võttis ta vastu uue strateegia, mis esitab 21. sajandi loomaaedade missiooni.Ohustatud liikide paljundamist koordineeritakse paljundusprogrammide koostöö kaudu, mis hõlmab andmebaase ja koordinaatoreid, kes hindavad üksikute loomade ja institutsioonide osatähtsust ülemaailmsest ja regionaalsest vaatenurgast. Samuti on kõikjal maailmas ohustatud liikide kaitseks loodud piirkondlikke programme.Loomakaitseorganisatsioon Inimesed Loomade Eetilise Kohtlemise Eest (PETA) ja loomaaedade vastane kampaaniarühm Vangistuses Peetavate Loomade Kaitse Selts (CAPS) vaidlevad vastu loomaaedade väitele, et nende peamine eesmärk on teha teadustööd ja toetada looduskaitset. Loomakaitseorganisatsioonid väidavad, et suurem osa loomaaedade uurimistööd on suunatud sellele, et leida uusi viise, kuidas loomi vangistuses paljundada ja hoida. Oxfordi Loomaeetika Keskuse direktori Andrew Linzey väitel annavad loomaaiad looduskaitsesse vaid "tibatillukese panuse".

Küsimus: Mis on PETA eestikeelne täisnimi?
Vastus: Inimesed Loomade Eetilise Kohtlemise Eest

Küsimus: Kes juhib Oxfordi Loomaeetika Keskust?
Vastus: Andrew Linzey / direktori Andrew Linzey

Küsimus: Millal võttis WAZA vastu oma teise looduskaitsestrateegia?
Vastus: 2004. aasta novembris / 2004. aasta / 2004.

Küsimus: Kes peab üleval Wellcome'i Võrdleva Füsioloogia Instituuti?
Vastus: Londoni Zooloogiaselts

Küsimus: Mida uurib Penrose'i laboratoorium?
Vastus: võrdleva patoloogia
Loomaaed

Loomade elutingimused võivad olla vägagi erinevad, eriti loomaaedade puhul, mis asuvad riikides, kus seadus reguleerib seda valdkonda vähe või ei tee seda üldse. Enamik suurtest mittetulunduslikest ja teadustööle orienteeritud loomaaedadest töötavad selle nimel, et parandada oma loomade elutingimusi, kuigi mõõtmetest ja kallidusest tulenevad piirangud raskendavad luua ideaalseid tingimusi mõnede liikide jaoks, näiteks delfiinidele ja vaaladele.Mõned kriitikud ütlevad, et loomaaedades elavaid loomi koheldakse pigem kui vuajeristlikke objekte, mitte kui elavaid olendeid, ja et loomad lähevad sageli hulluks üleminekul vabast ja metsikust elust vangistusse ja inimestest sõltuvusse.Neli aastakümmet väldanud Oxfordi Ülikooli uuring avastas, et jääkarud, lõvid, tiigrid ja gepardid ilmutavad vangistuses ilmseid märke stressist. PETA tuvastas ühe uuringu käigus, mille ta USA loomaaedades läbi viis, et mitme karuliigi esindajad ilmutasid neurootilist stereotüüpset käitumist – nad tammusid, kõndisid ringiratast, kõigutasid või pööritasid päid. Badaltearingi safaripark Hiinas hoiab mõnda kaeluskaru nii väikeses puuris, et loomad ei mahu ennast ümber pöörama. Ajaleht Daily Mail teatas 2008. aasta jaanuaris, et üks neist karudest läks hulluks ning veedab aega pead raputades ja puuriseinu tagudes.

Küsimus: Millistel loomaliikidel tuvastasid Oxfordi teadlased märke stressist?
Vastus: jääkarud, lõvid, tiigrid ja gepardid

Küsimus: Näiteks millistele liikidele on loomaaedades raske ideaalseid elutingimusi luua?
Vastus: näiteks delfiinidele ja vaaladele / delfiinidele ja vaaladele

Küsimus: Millise loomaaia hullunud karust kirjutas 2008. aastal Daily Mail?
Vastus: Badaltearingi safaripark Hiinas / Badaltearingi safaripark / Badaltearingi

Küsimus: Missuguseid neurootilisi tegevusi märkas PETA loomaaedades karude juures?
Vastus: nad tammusid, kõndisid ringiratast, kõigutasid või pööritasid päid / tammusid, kõndisid ringiratast, kõigutasid või pööritasid päid

Küsimus: Kui kaua uuris Oxfordi Ülikool loomaaialoomade käitumist?
Vastus: Neli aastakümmet
Loomaaed

Badaltearingi safaripargis Hiinas lubatakse külastajail visata lõvipuuri elusaid kitsi ja vaadata pealt, kuidas neid süüakse. Samuti võivad nad kõlgutada lõviaedikute kohal elusaid kanu, kes on seotud bambusritvade külge. Külastajad saavad sõita läbi lõviaedikute bussidega, millele on ehitatud spetsiaalsed rennid, mille otsad on suunatud aedikusse ja millesse nad saavad lükata elusaid kanu. Xiongsenis Karu ja Tiigri Mäe Külas, mis asub Guilini lähedal Kagu-Hiinas, visatakse tiigritele elusaid lehmi ja sigu, et külastajaid lõbustada. Qingdao loomaaias saavad külastajad osaleda "kilpkonnaõrritamises", mille puhul kilpkonni hoitakse väikestes ruumides kummipaelad ümber kaela seotuna, et nad ei saaks oma päid kilbi sisse tõmmata. Külastajad viskavad nende pihta münte. Turundusväide on sealjuures, et kui tabad mõne kilpkonna pead ja soovid samal ajal midagi, läheb see soov täide.

Küsimus: Miks on Qingdao loomaaias kilpkonnadele kummipaelad kaela ümber seotud?
Vastus: et nad ei saaks oma päid kilbi sisse tõmmata

Küsimus: Kuhu võivad külastajad Badaltearingi safaripargis elusaid kanu lükata?
Vastus: lõviaedikute

Küsimus: Millises Hiina osas asub Xiongsen?
Vastus: Kagu-Hiinas

Küsimus: Keda söödetakse tiigritele Xiongsenis?
Vastus: elusaid lehmi ja sigu / lehmi ja sigu

Küsimus: Mille küljes asuvad kanade aedikusse lükkamise rennid Badaltearingi pargis?
Vastus: bussidega
Loomaaed

USA-s peab iga avalik loomaekspositsioon olema litsentsitud ja seda peavad olema kontrollinud mitmed ametkonnad, nagu Ameerika Ühendriikide Põllumajandusministeerium (USDA), Ameerika Ühendriikide Keskkonnakaitseagentuur, Uimastivastane Agentuur, Tööohutuse ja Tervishoiu Administratsioon jt. Olenevalt peetavaist loomadest on loomaaedade tegevus kindlaks määratud mitmete seadustega, näiteks ohustatud liikide seadus, loomade heaolu seadus, rändlindude kohtlemise seadus aastast 1918 jt. Lisaks saavad Põhja-Ameerika loomaaiad taotleda Loomaaedade ja Akvaariumide Assotsiatsiooni (AZA) akrediteeringut. Et see akrediteering saada, peab loomaaed läbima taotluste ja kontrolli protsessi ning vastama AZA standarditele, mis puudutavad loomade tervist, heaolu, loomaaia rahastamist, personali ja osalemist ülemaailmses looduskaitses. Kontrolli viivad läbi kolm eksperti (üldjuhul veterinaar, loomade eest hoolitsemise asjatundja ning loomaaia juhtimis- ja korraldustöö asjatundja) ning seejärel vaatab 12 eksperdist koosnev rühm veel kontrolli tulemused üle, enne kui akrediteering jõustub. Seda akrediteerimise protsessi korratakse iga viie aasta tagant. AZA hinnangul oli 2007. aasta veebruaris ligi 2400 loomaekspositsioonil USDA litsents, kuid vähem kui 10 protsenti neist olid akrediteeritud.

Küsimus: Kui tihti tuleb AZA akrediteeringut uuendada?
Vastus: iga viie aasta tagant / viie aasta tagant

Küsimus: Mis aastast pärineb USAs rändlindude kohtlemise seadus?
Vastus: 1918 / aastast 1918

Küsimus: Mis asutuse nime lühend on AZA?
Vastus: Loomaaedade ja Akvaariumide Assotsiatsiooni

Küsimus: Mis eksperdid viivad tavaliselt läbi loomaaia kontrolli AZA akrediteeringu jaoks?
Vastus: veterinaar, loomade eest hoolitsemise asjatundja ning loomaaia juhtimis- ja korraldustöö asjatundja

Küsimus: Mitu eksperti peab kinnitama AZA akrediteeringule eelneva kontrolli tulemused?
Vastus: 12
Loomaaed

Et kindlustada loomaaedade rolli looduskaitsetöös, kehtestas Euroopa Liit 1999. aasta aprillis direktiivi, mis kohustab neid looduskaitses ja samuti haridustöös osalema. Samuti nõuab see direktiiv kõigilt liikmesriikidelt, et need looksid oma loomaaedade litsentsimis- ja kontrollisüsteemi. Suurbritannias reguleerib loomaaedade tegevust loomaaedade litsentsimise akt aastast 1981, mis jõustus 1984. aastal. Loomaaed on seal määratletud kui mistahes "asutus, kus metsloomi hoitakse, et neid näidata ... kuhu avalikkusel on ligipääs, kas tasuline või tasuta, vähemalt seitse päeva mistahes ajal kaheteistkümne järjestikuse kuu jooksul", välja arvatud tsirkused ja lemmikloomapoed. Akt nõuab, et kõik loomaaiad peavad olema kontrollitud ja omama litsentsi ning loomadele, keda seal hoitakse, peab olema loodud sobiv keskkond, milles nad saavad käituda neile kõige loomuomasemal viisil.

Küsimus: Mitu päeva aastas peab Suurbritannias olema loomi hoidev asutus avalikkusele avatud, et kvalifitseeruda loomaaiaks?
Vastus: vähemalt seitse / seitse / seitse päeva

Küsimus: Mis aastal hakkas Euroopa Liit nõudma loomaaedadelt osalemist haridustöös?
Vastus: 1999. aasta / 1999.

Küsimus: Mis aastal hakkas Euroopa Liit nõudma riikidelt loomaaedade litsentseerimist?
Vastus: 1999. aasta / 1999.

Küsimus: Millal hakkas Suurbritannias kehtima loomaaedade litsentseerimise akt?
Vastus: 1984. aastal / 1984.

Küsimus: Missugust keskkonda nõuab loomadele Suurbritannia loomaaedade litsentsimise akt?
Vastus: milles nad saavad käituda neile kõige loomuomasemal viisil / sobiv keskkond, milles nad saavad käituda neile kõige loomuomasemal viisil
Saaremaa

Saaremaa umbes 80 järvest on valdav osa maakerke tagajärjel merest eraldunud või ka merega ühendust omavad madalad rannajärved. Kõige rohkem (ligi 20) on neid saare loodeosas Tagamõisa poolsaarel, veel ka saare kagu- ja lõunarannikul. Sageli kannavad nad nime "laht", "meri" või "abajas". Suurim seda tüüpi järv on Kuressaare lähedal paiknev kaksikjärv Mullutu-Suurlaht pindalaga 14,4 km². Need järved on enamasti riimveelised. Suvel osa taolisi järvi kuivab. Maastikuliselt peetakse Saaremaa ilusaimaks järveks Lääne-Saaremaa kõrgustiku metsasel maastikul paiknevat käärulise kaldajoone ja saarterikast Karujärve pindalaga 3,3 km².

Küsimus: Milline on Karujärve kaldajoon?
Vastus: käärulise

Küsimus: Kuidas nimetatakse Saaremaal merega ühendatud või merest eraldunud madalaid järvi sageli?
Vastus: "laht", "meri" või "abajas"

Küsimus: Missugune on vesi enamikus Saaremaal merest eraldunud või veel ühendatud järvedes?
Vastus: riimveelised / madalad rannajärved

Küsimus: Kui suur on Mullutu-Suurlaht?
Vastus: 14,4 km²

Küsimus: Milline järv on teeninud Saaremaa kauneima järve tiitli?
Vastus: Karujärve
Saaremaa

Aluspõhja moodustavad siluri ajastul tekkinud mitmesuguste lademete lubjakivid, merglid ja dolomiidid, mis paljanduvad pankadel, loodudel ning rohketes murdudes. Saaremaa tõuseb merest umbes 1,5–2,5 mm aastas (põhjaosa kiiremini, lõunaosa aeglasemalt). Pinnakatte moodustab enamasti rähkmoreen, klibu ning mere- ja tuiskliiv; umbes 7% Saaremaa pindalast hõlmavad sood ja rabad. Viimastes võib turbakihi paksus ulatuda kuni 2,5 meetrini. Pinnamood on tasandikuline. Mitmel pool rannikul leidub luiteid. Saaremaa õhukesed rähk- ja noored rannikumullad on looduslikult väheviljakad.

Küsimus: Kui suur osa Saaremaast on soine?
Vastus: umbes 7% / 7%

Küsimus: Kui sügav on Saaremaa rabade turvas?
Vastus: kuni 2,5 meetrini

Küsimus: Mis ajast pärit kivimid moodustavad Saaremaal aluspõhja?
Vastus: siluri ajastul

Küsimus: Milline Saaremaa osa kerkib aeglasemalt?
Vastus: lõunaosa

Küsimus: Kui kiiresti Saaremaa kerkib?
Vastus: 1,5–2,5 mm aastas / umbes 1,5–2,5 mm aastas